nb da da da da en id da da da da en en da nb nb nl da da en da da da da da da da nl da da nl da da nl da da nl da da da da da da da da es en da nb en en da da de da de da da fr da da de da en en en de ro da de da en da da de da ca nl de
LEGO Fonden donerer 100 millioner kroner til børn i Afghanistan og Haiti
Coronapandemien har synliggjort, hvor alvorligt det er, når børn ikke går i skole. 1,6 milliarder børn i verden har været ramt af skolelukninger i det seneste år. Skolelukningerne vil for de mest udsatte børn betyde, at de aldrig kommer tilbage i skole. Det betyder, at verden står i en alvorlig uddannelseskrise, og vi risikerer, at der i de kommende år, bliver lagt mange millioner børn til de 258 millioner, som i forvejen ikke går i skole.
– Når skolerne lukker, er der stor risiko for, at særligt pigerne ikke kommer tilbage på skolebænken. Det betyder, at vi vil se stigninger i børneægteskaber, tidlige graviditeter og børnearbejde. I den globale krise er der brug for yderligere finansiering og nytænkning, så vi er bedre rustede, når nye kriser opstår”, siger Dorthe Petersen, administrerende direktør hos PlanBørnefonden.
Den nye alliance samler både folketingsmedlemmer, virksomheder, fonde, FN-organisationer og civilsamfund. Formålet med alliancen er at skabe dialog og udvikle innovative løsninger med målet om, at alle børn i kriser og konflikter får adgang til kvalitetsuddannelse.
– Ved at sikre et tættere samarbejde og en bedre forståelse af virkeligheden for børn og unge i kriseområder hos alle deltagere, håber vi ved fælles indsats at kunne få verdens mest sårbare børn i skole, siger Helle Gudmandsen, international uddannelseschef hos Red Barnet.
Danmark kan vise vejen
Udviklingsminister Flemming Møller Mortensen forsikrede på mødet i dag, at Danmark vil fortsætte sit stærke engagement i uddannelse i kriser. Det vil fremgå ar regeringens udkast til finanslov som præsenteres i næste uge.
Yasmine Sherif, som er direktør for den globale fond for uddannelse i kriser (ECW) understregede, at behovet for finansiering aldrig har været større, og et land som Danmark kan have en enorm betydning ved at vise vejen til samarbejde og politisk vilje – ikke bare i Danmark, men i resten af verden.
– Tak til Danmark for det stærke og inspirerende lederskab. Den nye Alliance for Uddannelse i Kriser er en nyskabelse for, hvordan vi sammen kæmper for de mest sårbare børns ret til uddannelse. Politikere, civilsamfund, fonde, og private virksomheder kan forandre verden i fællesskab, sagde Yasmine Sherif.
DEBAT: Antallet af børn uden skolegang vokser, men Danmarks bistand er blevet lavere siden 2020
Der er sket en tredobling af børn og unge i kriseområder, som slet ikke eller i begrænset omfang har adgang til uddannelse. Trods flere kriser er den danske bistand lavere end gennemsnittet i perioden 2017-2020. Red Barnet opfordrer derfor regeringen til at øge den økonomiske støtte.
DEBAT: De fattigste børnefamilier taber mest, når inflationen stiger
Mange børnefamilier lider under den højeste inflation i 40 år. Regeringens løsning er inflationshjælp. Det er ikke nok. Vi skal løfte de fattigste familier og lave en handleplan mod børnefattigdom.
DEBAT: Vi har igen fejlet i Somalia – og nu sulter børn ihjel
Det er en politisk falliterklæring, at vi nu igen står over for en hungersnød i Somalia. Det internationale samfund er blevet advaret adskillige gange i løbet af de seneste års omfattende tørke på Afrikas Horn. Man har vidst, hvad der skulle gøres for at forhindre en sultkatastrofe, men alligevel har man siddet på hænderne, og det koster nu børn livet. Hver eneste dag.
DEBAT: Verdens ledere har et hamrende alvorligt udestående, når de mødes i New York
Situationen i Afrikas Horn er alvorlig – millioner sulter, og tørke afskærer børn og unge fra at komme i skole. Udviklingen risikerer at blive meget værre, hvis ikke verdens ledere vågner op og hurtigst muligt vedtager de nødvendige klima- og bistandspolitikker.
Støt fast og gør en verden til forskel!